pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธ.ก.ส. คืนดอกเบี้ยเกษตรกรแล้ว 698 ล้านบาท
วันจันทร์ที่ 23 มกราคม 2560
ธ.ก.ส. คืนดอกเบี้ยเกษตรกรแล้ว 698 ล้านบาท
เกษตรกรที่มีประวัติการชําระหนี้ดีปลื้ม ธ.ก.ส. คืนดอกเบี้ยแล้ว 487,274 ราย วงเงินกว่า 698 ล้านบาท มั่นใจสามารถดําเนินการได้ครบทุกรายภายในเดือนตุลาคมนี้
นายอภิรมย์ สุขประเสริฐ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้ดําเนินโครงการชําระดีมีคืนแก่เกษตรกรที่ไม่มีปัญหาการชําระหนี้ เพื่อเป็นของขวัญปีใหม่ให้แก่เกษตรกรรายย่อยที่มีประวัติการชําระหนี้ดีตามนโยบายของรัฐบาล โดยในเดือนมกราคม 2560 สามารถจ่ายเงินคืนให้แก่เกษตรกรลูกค้าแล้วทั้งสิ้น 487,274 ราย วงเงินรวม 698 ล้านบาท เป็นการจ่ายคืนโดยตัดชําระเงินกู้สําหรับเกษตรกรที่ยังมีหนี้เหลืออยู่จํานวน 518 ล้านบาท และโอนเข้าบัญชีเงินฝากของเกษตรกรที่ไม่มีหนี้คงเหลือจํานวน 180 ล้านบาท
สําหรับเกษตรกรที่มีสิทธิเข้าร่วมโครงการชําระดีมีคืนจะต้องมีหนี้ ณ วันที่ 30 กันยายน 2559 ไม่เกินรายละ 300,000 บาท ซึ่งมีจํานวนรวม 2.2 ล้านราย คิดเป็นดอกเบี้ยที่คืนให้กับเกษตรกร 5,700 ล้านบาท โดย ธ.ก.ส. จะคืนดอกเบี้ยเงินกู้ให้กับเกษตรกรลูกค้าที่มาชําระหนี้ระหว่างวันที่ 1 พฤศจิกายน 2559 – 31 ตุลาคม 2560 ในอัตราร้อยละ 30 ของจํานวนดอกเบี้ยที่ชําระ โดยจะนําไปตัดชําระหนี้ต้นเงินกู้ที่เหลืออยู่ก่อน หากมีจํานวนเงินเหลือหรือลูกค้าไม่มีหนี้เงินกู้คงเหลือแล้วธนาคารจะโอนเข้าบัญชีเงินฝากของลูกค้าต่อไป
“มาตรการที่รัฐบาลดําเนินการผ่าน ธ.ก.ส.ในครั้งนี้ เพื่อดูแลช่วยเหลือเกษตรกร ยกระดับคุณภาพชีวิต และส่งเสริมความมั่นคงให้กับเศรษฐกิจฐานราก โดยกําหนดกลุ่มเป้าหมายครอบคลุมเกษตรกรทุกประเภท และช่วยลดภาระหนี้สินให้กับเกษตรกรที่เป็นลูกค้าของ ธ.ก.ส. ที่มีประวัติการชําระดีจํานวน 2.2 ล้านราย ธ.ก.ส. อยากให้พี่น้องเกษตรกรที่ไม่มีปัญหาทางการเงินให้มาชําระหนี้ตามกําหนดเพื่อรับสิทธิคืนดอกเบี้ยในครั้งนี้ ซึ่งคาดว่าจะสามารถโอนเงินคืนให้แก่เกษตรกรได้ครบทุกรายภายในเดือนตุลาคมนี้” นายอภิรมย์กล่าว
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รองปลัด สุรพลฯ ติดประกาศเชิญชวนชาวกระทรวงอุตสาหกรรม ร่วมใจ ลด ละ เลิกการใช้โฟม
วันอังคารที่ 4 ธันวาคม 2561
รองปลัด สุรพลฯ ติดประกาศเชิญชวนชาวกระทรวงอุตสาหกรรม ร่วมใจ ลด ละ เลิกการใช้โฟม
นายสุรพล ชามาตย์ รองปลัดกระทรวงอุตสาหกรรม ติดประกาศเชิญชวนข้าราชการ พนักงาน ร้านค้าในบริเวณอาคารนารายณ์ สโมสรกระทรวงอุตสาหกรรม ร่วมใจ ลด ละ เลิกการใช้โฟม
วันนี้ (4 ธันวาคม 2561) นายสุรพล ชามาตย์ รองปลัดกระทรวงอุตสาหกรรม พร้อมด้วย นางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม ติดประกาศเชิญชวนข้าราชการ พนักงาน ร้านค้าในบริเวณอาคารนารายณ์ สโมสรกระทรวงอุตสาหกรรม ร่วมใจ ลด ละ เลิกการใช้โฟม เนื่องในวันที่ 4 ธันวาคมของทุกปี เป็น “วันสิ่งแวดล้อมไทย”
รัฐบาลไทย-ข่าวทำเนียบรัฐบาล-รมช.กษ. เปิดสัมมนางาน “ศรีสะเกษ เดินหน้าเกษตรอินทรีย์สู่ครัวโลก” เพื่อพัฒนาการสร้างเครือข่าย และผลิตสินค้าเกษตรอินทรีย์ให้สู่มาตรฐานสากล
วันศุกร์ที่ 25 สิงหาคม 2560
รมช.กษ. เปิดสัมมนางาน “ศรีสะเกษ เดินหน้าเกษตรอินทรีย์สู่ครัวโลก” เพื่อพัฒนาการสร้างเครือข่าย และผลิตสินค้าเกษตรอินทรีย์ให้สู่มาตรฐานสากล
รมช.กษ. เปิดสัมมนางาน “ศรีสะเกษ เดินหน้าเกษตรอินทรีย์สู่ครัวโลก” เพื่อพัฒนาการสร้างเครือข่าย และผลิตสินค้าเกษตรอินทรีย์ให้สู่มาตรฐานสากล ให้มีปริมาณเพียงพอที่จะทําการตลาดเชิงพาณิชย์ ตลอดจนสนองนโยบายขับเคลื่อนเกษตรอินทรีย์ของรัฐบาล
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดงานสัมมนา “ศรีสะเกษ เดินหน้าเกษตรอินทรีย์สู่ครัวโลก” ที่จัดขึ้นระหว่างวันที่ 25 – 26 สิงหาคม 2560 ณ มหาวิทยาลัยราชภัฏศรีสะเกษ ว่า ตามที่กระทรวงเกษตรฯมีนโยบายยกระดับมาตรฐานสินค้าเกษตร โดยส่งเสริมให้เกษตรกรทําการเกษตรแบบอินทรีย์ โดยไม่พึ่งพาสารกําจัดศัตรูพืช และปุ๋ยเคมี ซึ่งนอกจากส่งผลดีโดยตรงต่อสุขภาพของเกษตรกรแล้ว ยังช่วยลดต้นทุนการผลิตของเกษตรกรได้อีกด้วย รวมทั้งตอบสนองความต้องการของผู้บริโภคที่หันมาใส่ใจเรื่องสุขภาพกันมากยิ่งขึ้น และยังเป็นมิตรต่อสิ่งแวดล้อม เพื่อสร้างความเชื่อมั่นให้กับผู้บริโภคทั้งในและต่างประเทศ ซึ่งกระทรวงเกษตรฯ เข้มงวดในการตรวจสอบและรับรองมาตรฐานสินค้า โดยวางระบบในการควบคุมตรวจสอบตลอดห่วงโซ่อุปทาน ตั้งแต่ปัจจัยการผลิต และผลผลิต ร่วมกับการประชาสัมพันธ์ให้ภาคเอกชนในการสร้างความเชื่อมโยงกับประเทศเพื่อนบ้านและภูมิภาคอื่น ๆ เพื่อขยายตลาดใหม่ ๆ ให้มากขึ้น ซึ่งการทําเกษตรอินทรีย์ถือเป็นแนวทางการผลิตที่ให้ความสําคัญกับคุณภาพ และความปลอดภัยทางด้านอาหาร รวมถึงดีต่อสิ่งแวดล้อมอย่างยั่งยืน
ทั้งนี้ คณะรัฐมนตรีได้มีมติเห็นชอบยุทธศาสตร์การพัฒนาเกษตรอินทรีย์แห่งชาติ พ.ศ. 2560 - 2564 โดยกําหนดเป้าหมายเพิ่มพื้นที่เกษตรอินทรีย์ไม่น้อยกว่า 6 แสนไร่ และเพิ่มจํานวนเกษตรกรที่ทําการเกษตรอินทรีย์ไม่น้อยกว่า 30,000 ราย ภายในปี พ.ศ. 2564 ซึ่งจังหวัดศรีสะเกษเป็น 1 ใน 3 จังหวัด (ศรีสะเกษ มหาสารคาม และพัทลุง) ที่รัฐบาลได้กําหนดให้เป็นพื้นที่นําร่องในการขับเคลื่อนการพัฒนาเกษตรอินทรีย์แบบบูรณาการ อีกทั้งเพื่อสนองนโยบายของรัฐบาลในการขับเคลื่อนเกษตรอินทรีย์อย่างเป็นรูปธรรม โดยได้มีการแต่งตั้งคณะกรรมการพัฒนาเกษตรอินทรีย์แห่งชาติ คณะอนุกรรมการขับเคลื่อนการพัฒนาเกษตรอินทรีย์ระดับภาค และระดับจังหวัด
นางสาวชุติมา กล่าวเพิ่มเติมว่า “การสัมมนาดังกล่าวมีวัตถุประสงค์ในการหาแนวทางผลักดันเกษตรอินทรีย์วิถีศรีสะเกษ โดยทางจังหวัดศรีสะเกษรายงานว่า ในปี 2560 มีพื้นที่เกษตรอินทรีย์ทั้งสิ้น 34,000 ไร่ และมุ่งเป้าในการขับเคลื่อนด้านเกษตรอินทรีย์อย่างจริงจัง การสัมมนาในวันนี้จะมีการรับฟังความคิดเห็น ข้อเสนอแนะ และแนวทางในการพัฒนาเกษตรอินทรีย์ เพื่อนํามาใช้ประกอบการวางแผนการพัฒนาการเกษตรอินทรีย์ของจังหวัดศรีสะเกษให้เหมาะสมต่อไป ซึ่งจะเป็นประโยชน์ต่อกลุ่มเกษตรกรและผู้ที่สนใจ เมื่อได้ข้อสรุปเป็นประการใดแล้ว กระทรวงเกษตรฯจะนําไปพิจารณาดําเนินการตามความเหมาะสม
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีเผยประมาณเดือนพฤศจิกายน พ.ศ.2561 จะมีการเลือกตั้ง
วันอังคารที่ 10 ตุลาคม 2560
นายกรัฐมนตรีเผยประมาณเดือนพฤศจิกายน พ.ศ.2561 จะมีการเลือกตั้ง
นายกรัฐมนตรีเผยจะสามารถจัดการเลือกตั้งได้ในช่วงเดือนพฤศจิกายน พ.ศ. 2561
วันนี้ (10 ตุลาคม 2560) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่าประมาณเดือนมิถุนายน พ.ศ. 2561 จะประกาศกําหนดวันเลือกตั้ง โดยคาดว่าจะสามารถจัดการเลือกตั้งได้ในช่วงเดือนพฤศจิกายน พ.ศ. 2561 และขณะนี้คณะรักษาความสงบแห่งชาติรับทราบกฎหมายลูกพรรคการเมืองแล้ว พร้อมทั้ง ได้เตรียมพิจารณาผ่อนปรนมาตรการการดําเนินกิจกรรมทางเมืองให้กับพรรคการเมืองในช่วงเวลาที่เหมาะสม ซึ่งระยะเวลาต่อไปนี้ ขอให้พรรคการเมืองอยู่ในความสงบ เพราะจะมีผลต่อการพิจารณามาตรการผ่อนปรนการดําเนินกิจกรรมทางการเมืองต่อไป
---------------------------------------
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์  จันทร์โอชา นายกรัฐมนตรี  เนื่องในเทศกาลวันวิสาขบูชา ประจำปี  2561
วันอังคารที่ 29 พฤษภาคม 2561
คํากล่าว พลเอก ประยุทธ์  จันทร์โอชา นายกรัฐมนตรี  เนื่องในเทศกาลวันวิสาขบูชา ประจําปี  2561
คํากล่าว พลเอก ประยุทธ์  จันทร์โอชา นายกรัฐมนตรี  เนื่องในเทศกาลวันวิสาขบูชา ประจําปี  2561
พี่น้องพุทธศาสนิกชนชาวไทยที่รักทุกคน
“วันวิสาขบูชา” เป็นวันสําคัญทางพระพุทธศาสนา โดยเป็นวันคล้ายวันประสูติ ตรัสรู้ และปรินิพพานขององค์สมเด็จพระสัมมาสัมพุทธเจ้าพระศาสดา ของศาสนาพุทธ องค์การสหประชาชาติจึงได้กําหนดให้ “วันวิสาขบูชา” ของทุกปี เป็นวันสําคัญสากลของโลก เพื่อให้พุทธศาสนิกชนทั่วโลกได้ร่วมรําลึกถึงพระพุทธคุณแห่งพระบรมศาสดาของศาสนาพุทธโดยทั่วกัน
เนื่องในโอกาสวันวิสาขบูชา วันขึ้น 15 ค่ํา เดือน 6 วันที่ 29 พฤษภาคม 2561 นี้ รัฐบาลขอเชิญชวนพุทธศาสนิกชนทุกท่านร่วมใจปฏิบัติบูชาพระรัตนตรัย บําเพ็ญบุญสร้างกุศลและประกอบพิธีพุทธบูชาต่างๆ ด้วยการทําบุญตักบาตร เข้าวัดฟังเทศน์ ฟังธรรม ถือศีล และน้อมนําหลักธรรมคําสอนของพระพุทธองค์มาเป็นแนวทางในการดําเนินชีวิต กระทําแต่ความดี ละเว้นความชั่ว เพื่อถวายเป็นพุทธบูชา แด่องค์สมเด็จพระสัมมาสัมพุทธเจ้า เพื่อความสุข ความเจริญ ความเป็นสิริมงคล และความร่มเย็นแก่ตนเอง ครอบครัว สังคม และประเทศชาติ รวมทั้งร่วมกันสืบทอด พระพุทธศาสนาอันเป็นมรดกอันล้ําค่าของชาวพุทธให้ดํารงอยู่คู่สังคมไทยตลอดไป
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อธิบดีกรมบัญชีกลางชี้แจงเรื่องบัตรสวัสดิการแห่งรัฐ
วันพฤหัสบดีที่ 21 ธันวาคม 2560
อธิบดีกรมบัญชีกลางชี้แจงเรื่องบัตรสวัสดิการแห่งรัฐ
นางสาวสุทธิรัตน์ รัตนโชติ อธิบดีกรมบัญชีกลาง ชี้แจงบัตรสวัสดิการแห่งรัฐเป็นราคามาตรฐานทั่วไป ยืนยันกรมบัญชีกลางพิจารณางบประมาณที่ใช้ด้วยความรอบคอบและใช้เงินงบประมาณให้เกิดประโยชน์สูงสุดกับประเทศ สอดคล้องกับมติ ครม.
เมื่อวันที่ 9 ตุลาคม 2560 นางสาวสุทธิรัตน์ รัตนโชติ อธิบดีกรมบัญชีกลางกระทรวงการคลัง ได้ชี้แจงเรื่องบัตรสวัสดิการแห่งรัฐ ตามที่นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย กล่าวหามาตรการช่วยเหลือผู้มีรายได้น้อยผ่านบัตรสวัสดิการแห่งรัฐ ว่าเป็นการสูญเสียงบประมาณในการจัดทําบัตรสวัสดิการ ซึ่งมีงบประมาณที่ใบละ 35 บาท รวมทั้งอาจขัดมาตรา 62 ของ รธน. ตาม พ.ร.บ.ว่าด้วยการป้องกันและปราบปรามการทุจริต 2542 และ พ.ร.บ.ว่าด้วยการตรวจเงินแผ่นดิน 2542 จึงเรียกร้องให้รัฐบาลพิจารณาทบทวนการดําเนินการ นั้น
กรมบัญชีกลาง ขอชี้แจงว่า การดําเนินการบัตรสวัสดิการแห่งรัฐ มีวัตถุประสงค์เพื่อให้ความช่วยเหลือประชาชนตรงตัว ตรงกลุ่มเป้าหมาย ซึ่งช่วยแบ่งเบาภาระค่าใช้จ่ายในครัวเรือนและค่าใช้จ่ายในการเดินทาง ถือเป็นการยกระดับคุณภาพชีวิตของประชาชนอย่างยั่งยืน และต้องการแก้ปัญหาความเหลื่อมล้ําที่เกิดขึ้นในสังคม ทั้งนี้ คณะรัฐมนตรีได้มีมติเห็นชอบในหลักการแนวทางการจัดประชารัฐสวัสดิการ การให้ความช่วยเหลือผ่านบัตรสวัสดิการแห่งรัฐ เมื่อวันที่ 29 สิงหาคม 2560 แต่โดยที่บัตรประชาชนที่ประชาชนถืออยู่ในปัจจุบัน แม้ว่าจะเป็นแบบเอนกประสงค์ (Smart Card) แต่จัดเก็บเฉพาะข้อมูลบุคคล ข้อมูลสิทธิการรักษาพยาบาลของ สปสช. ข้อมูลหน่วยบัญชาการกําลังสํารอง และข้อมูลทะเบียนเกษตรกร โดยยังไม่มีข้อมูลเกี่ยวกับอาชีพและรายได้ รวมทั้งยังไม่สามารถนําไปใช้ชําระค่าสินค้าและบริการที่เครื่องรูดบัตรได้ (Electronic Data Capture : EDC) ดังนั้น จึงมีความจําเป็นต้องจัดทําบัตรสวัสดิการแห่งรัฐ เพื่อใช้เป็นสื่อในการรับความช่วยเหลือจากภาครัฐ ซึ่งเป็นราคามาตรฐานทั่วไป
ทั้งนี้ การดําเนินการเรื่องดังกล่าว กรมบัญชีกลางได้พิจารณาเกี่ยวกับงบประมาณที่ใช้ด้วยความรอบคอบ และใช้เงินงบประมาณที่ได้รับให้เกิดประโยชน์สูงสุดกับประเทศ สอดคล้องกับมติคณะรัฐมนตรี และไม่ขัดกับมาตรา 62 ของรัฐธรรมนูญ ตาม พ.ร.ป.ว่าด้วยการป้องกันและปราบปรามการทุจริต พ.ศ. 2542 และ พ.ร.ป.ว่าด้วยการตรวจเงินแผ่นดิน พ.ศ. 2542 แต่อย่างใด
รัฐบาลไทย-ข่าวทำเนียบรัฐบาล-อนุทินชวนคนไทยร่วมบริจาคอวัยวะเพื่อถวายเป็นพระราชกุศลแต่พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
วันพุธที่ 16 ตุลาคม 2562
อนุทินชวนคนไทยร่วมบริจาคอวัยวะเพื่อถวายเป็นพระราชกุศลแต่พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
รองนายกรัฐมนตรีและรัฐมนตรีว่าการกระทรวงสาธารณสุขเชิญชวนประชาชนร่วมบริจาคอวัยวะเพื่อถวายเป็นพระราชกุศลแด่พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสมหามงคลพระราชพิธีบรมราชาภิเษก
รองนายกรัฐมนตรีและรัฐมนตรีว่าการกระทรวงสาธารณสุขเชิญชวนประชาชนร่วมบริจาคอวัยวะเพื่อถวายเป็นพระราชกุศลแด่พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสมหามงคลพระราชพิธีบรมราชาภิเษก ปัจจุบันมีผู้รอรับการปลูกถ่ายอวัยวะ 6,311 ราย
วันนี้ (16 ตุลาคม 2562) ที่ศูนย์นิทรรศการและการประชุมไบเทค บางนา กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข ศาสตราจารย์กิตติคุณ นายแพทย์ภิรมย์ กมลรัตนกุล ประธานคณะกรรมการอํานวยการศูนย์รับบริจาคอวัยวะสภากาชาดไทย นายกลินท์ สารสิน ประธานคณะกรรมการส่งเสริมกิจการศูนย์รับบริจาคอวัยวะสภากาชาดไทย แถลงข่าวโครงการบริจาคอวัยวะเฉลิมพระเกียรติพระบาทสมเด็จพระปรเมนทรรามาธิบดี ศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสฉลองพระราชพิธีบรมราชาภิเษก พุทธศักราช 2562
นายอนุทินให้สัมภาษณ์ว่า กระทรวงสาธารณสุขได้ร่วมกับสภากาชาดไทย พัฒนาระบบงานรับบริจาคและปลูกถ่ายอวัยวะมาอย่างต่อเนื่อง มีการกําหนดแผนพัฒนาระบบบริการสุขภาพ (Service Plan) สาขาการรับบริจาคและปลูกถ่ายอวัยวะ จัดตั้งศูนย์รับบริจาคอวัยวะในโรงพยาบาลศูนย์ โรงพยาบาลทั่วไปทั่วประเทศ และพัฒนาทีมจัดเก็บอวัยวะในทุกเขตสุขภาพเพื่อให้ประชาชนที่อยู่ในต่างจังหวัด มีโอกาสเข้าถึงบริการปลูกถ่ายอวัยวะที่มีประสิทธิภาพ รวดเร็ว โดยเฉพาะการปลูกถ่ายไตและดวงตา ซึ่งจะช่วยให้ผู้ป่วยสามารถกลับมาใช้ชีวิตได้ตามปกติ และมีคุณภาพชีวิตที่ดีขึ้น
“ผมขอเป็นจิตอาสาในการนําอวัยวะที่ได้รับบริจาคไปให้ถึงมือแพทย์เพื่อช่วยผู้ป่วยที่กําลังรอการปลูกถ่ายอวัยวะ และขอเชิญชวนประชาชนคนไทยร่วมสร้างกุศลด้วยการบริจาคอวัยวะให้ชีวิตใหม่กับผู้ป่วยที่รอความหวังในผู้ที่มีภาวะ หัวใจ ปอด ตับ ตับอ่อน ไต ล้มเหลว เพื่อถวายเป็นพระราชกุศลแด่พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว พระบรมราชูปถัมภกสภากาชาดไทย เนื่องในโอกาสมหามงคลพระราชพิธีบรมราชาภิเษก พ.ศ.2562” นายอนุทินกล่าว
ทั้งนี้ ข้อมูลของศูนย์รับบริจาคอวัยวะสภากาชาดไทย วันที่ 30 กันยายน 2562 มีผู้ป่วยที่ลงทะเบียนรอรับการบริจาคอวัยวะจากผู้ที่เสียชีวิตด้วยภาวะสมองตายจํานวน 6,311 ราย ในปี 2561 มีผู้ป่วยได้รับการปลูกถ่ายอวัยวะจากผู้บริจาคเพียงร้อยละ 9.1 มีผู้เสียชีวิตระหว่างรอปลูกถ่ายอวัยวะถึงร้อยละ 2.8 ของผู้รอรับอวัยวะทั้งหมด ประชาชนสามารถยื่นเจตจํานงบริจาคอวัยวะได้ที่ศูนย์รับบริจาคอวัยวะสภากาชาดไทย เหล่ากาชาดจังหวัดทุกแห่ง โรงพยาบาลประจําจังหวัด หรือ โทร 1666www.organdonate.in.th
******************************* 16 ตุลาคม 2562
รัฐบาลไทย-ข่าวทำเนียบรัฐบาล-“สธ.”ยกระดับมาตรการความปลอดภัยโรงพยาบาลทุกแห่ง เพื่อความปลอดภัยผู้ป่วยและบุคลากร
วันพุธที่ 3 พฤษภาคม 2560
“สธ.”ยกระดับมาตรการความปลอดภัยโรงพยาบาลทุกแห่ง เพื่อความปลอดภัยผู้ป่วยและบุคลากร
กระทรวงสาธารณสุข ยกระดับมาตรการความปลอดภัยโรงพยาบาลในสังกัดทุกแห่ง กําชับปฏิบัติตามข้อสั่งการโดยเคร่งครัด อาทิ เพิ่มกล้องวงจรปิดในจุดเสี่ยง กําหนดเป็นเขตปลอดอาวุธ เพิ่มเจ้าหน้าที่รักษาความปลอดภัย พร้อมขอประชาชนช่วยดูแล เพื่อความปลอดภัยของผู้ป่วยบุคลากร
วันนี้ (3 พฤษภาคม 2560) นายแพทย์เกียรติภูมิ วงศ์รจิต รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า กระทรวงสาธารณสุข ได้ให้ความสําคัญเรื่องความปลอดภัยของผู้มารับบริการในสถานพยาบาล ไม่ให้เกิดผลกระทบต่อผู้ป่วย ญาติ บุคลากรผู้ปฏิบัติงานและโรงพยาบาล ได้สั่งการให้โรงพยาบาลทุกแห่ง มีระบบการบริหารจัดการความปลอดภัยและบริหารความเสี่ยงของโรงพยาบาล เพื่อความปลอดภัยของผู้ป่วย ญาติ รวมทั้งบุคลากรผู้ปฎิบัติงานทุกคน
“ขณะนี้โรงพยาบาลในสังกัดทุกแห่ง ได้ดําเนินการตามมาตรการความปลอดภัยที่กระทรวงฯกําหนด โดยเฉพาะโรงพยาบาลขนาดใหญ่ ที่มีผู้ป่วย ผู้มารับบริการจํานวนมาก จุดเสี่ยง ที่เกิดเหตุไม่พึงประสงค์บ่อยครั้งคือ ห้องฉุกเฉิน ได้ติดตั้งกล้องวงจรปิดในจุดเสี่ยง เพิ่มเจ้าหน้ารักษาความปลอดภัยประจําหน้าห้อง รวมทั้งมีเจ้าหน้าที่คัดกรองการเข้าออก-เข้าของผู้ป่วยและญาติอย่างไรก็ตามแม้จะมีระบบรักษาความปลอดภัยแต่เหตุการณ์ไม่พึงประสงค์ก็ยังเกิดขึ้น ล่าสุดคือเหตุการณ์ทําร้ายร่างกายผู้ป่วยในห้องอุบัติเหตุฉุกเฉินโรงพยาบาลนราธิวาสราชนครินทร์ จนทําให้มีผู้ป่วยเสียชีวิต ซึ่งเหตุการณ์ที่เกิดขึ้นเป็นเรื่องที่กระทบต่อขวัญกําลังใจของผู้ป่วย ผู้มารับบริการ รวมทั้งเจ้าหน้าที่”
ดังนั้น เพื่อเป็นการป้องกันไม่ให้เกิดเหตุการณ์ดังกล่าวขึ้นอีก ได้กําชับให้โรงพยาบาลทุกแห่ง เพิ่มระบบรักษาความปลอดภัย ตรวจสอบการทํางานของกล้องวงจรปิด การเพิ่มเวรยามรักษาความปลอดภัย ขอความร่วมมือฝ่ายความมั่นคงในพื้นที่ร่วมดูแลโรงพยาบาล การกําหนดให้โรงพยาบาลเป็นเขตปลอดอาวุธ และที่สําคัญคือการสื่อสารขอความร่วมมือกับประชาชนผู้มารับบริการ ช่วยกันสอดส่องดูแลความปลอดภัย เพราะโรงพยาบาลของรัฐทุกแห่งเป็นของประชาชนคนไทยทุกคน
************************** 4 พฤษภาคม 2560
รัฐบาลไทย-ข่าวทำเนียบรัฐบาล-รองปลัดฯ วรวรรณ  เป็นประธานในงานเลี้ยงต้อนรับ Welcome Dinner ในงานประชุมรัฐมนตรีด้านแร่อาเซียน ครั้งที่ 7
วันพฤหัสบดีที่ 12 ธันวาคม 2562
รองปลัดฯ วรวรรณ  เป็นประธานในงานเลี้ยงต้อนรับ Welcome Dinner ในงานประชุมรัฐมนตรีด้านแร่อาเซียน ครั้งที่ 7
นางวรวรรณ  ชิตอรุณ  รองปลัดกระทรวงอุตสาหกรรม  เป็นประธานในงานเลี้ยงต้อนรับ Welcome Dinner ในงานประชุมรัฐมนตรีด้านแร่อาเซียน ครั้งที่ 7 ณ โรงแรมพูลแมน คิง เพาเวอร์ กรุงเทพฯ
เมื่อวันที่ 11 ธันวาคม 2562 นางวรวรรณ ชิตอรุณ รองปลัดกระทรวงอุตสาหกรรม เป็นประธานในงานเลี้ยงต้อนรับ Welcome Dinner ในงานประชุมรัฐมนตรีด้านแร่อาเซียน ครั้งที่ 7 และการประชุมที่เกี่ยวข้อง The Seventh ASEAN Ministerial Meeting on Minerals (The 7th AMMin) and Associated Meeting/Event ในโอกาสที่ประเทศไทยเป็นเจ้าภาพจัดการประชุมฯ ที่จัดขึ้นระหว่างวันที่ 11-13 ธ.ค. นี้ โดยมีนายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ ร่วมด้วย ณ โรงแรมพูลแมน คิง เพาเวอร์ กรุงเทพฯ
รัฐบาลไทย-ข่าวทำเนียบรัฐบาล-วัคซีนใจในครอบครัว
วันเสาร์ที่ 30 พฤษภาคม 2563
วัคซีนใจในครอบครัว
ตระหนัก ไม่ตระหนก
-พลังบวก
-พลังยืดหยุ่น
-พลังร่วมมือ
รัฐบาลไทย-ข่าวทำเนียบรัฐบาล-ผลการหารือระหว่างพลอากาศเอกประจิน จั่นตอง รองนายกรัฐมนตรี และนายปีเตอร์ โอนีล นายกรัฐมนตรีรัฐเอกราชปาปัวนิวกินี
วันจันทร์ที่ 21 พฤศจิกายน 2559
ผลการหารือระหว่างพลอากาศเอกประจิน จั่นตอง รองนายกรัฐมนตรี และนายปีเตอร์ โอนีล นายกรัฐมนตรีรัฐเอกราชปาปัวนิวกินี
ผลการหารือระหว่างพลอากาศเอกประจิน จั่นตอง รองนายกรัฐมนตรี และนายปีเตอร์ โอนีล นายกรัฐมนตรีรัฐเอกราชปาปัวนิวกินี
วันนี้ 19 พ.ย. 59 เวลา 09.30 น. พลอากาศเอกประจิน จั่นตอง รองนายกรัฐมนตรี หารือข้อราชการกับนายปีเตอร์ โอนีล นายกรัฐมนตรีรัฐเอกราชปาปัวนิวกินี สรุปสาระสําคัญการหารือดังนี้รองนายกรัฐมนตรียินดีที่ได้พบกับนายกรัฐมนตรี ปาปัวนิวกินีในวันนี้ และแสดงความขอบคุณปาปัวนิวกินีที่เสนอให้มีการพบปะหารือกันในครั้งนี้
ทั้งสองฝ่ายยืนยันความสัมพันธ์อันดีระหว่างกันนับตั้งแต่สถาปนาความ สัมพันธ์เมื่อ ค.ศ. 1976 และหวังผลักดันความสัมพันธ์ระหว่างกันให้รุดหน้า
นายกรัฐมนตรีปาปัวนิวกินีแสดงความขอบคุณไทยที่ให้การสนับสนุนปาปัว นิวกินีด้วยดีตลอดมา และขอบคุณที่นักธุรกิจไทยเข้าไปลงทุนในปาปัวนิวกินีมากขึ้น
รองนายกรัฐมนตรีแสดงความยินดีที่ปาปัวนิวกินีจะเป็นเจ้าภาพจัดการประชุม ผู้นําเขตเศรษฐกิจเอเปคและการประชุมที่เกี่ยวข้องในปี 2561 ไทยพร้อมที่จะแบ่งปันประสบการณ์และสนับสนุนปาปัวนิวกินี ในเรื่องกระบวนการเตรียมการเป็นเจ้าภาพดังกล่าว
ด้านความร่วมมือทวิภาคี นายกรัฐมนตรีปาปัวนิวกินีประสงค์ให้มีการแลกเปลี่ยนประสบการณ์ด้านการพัฒนา ในสาขาที่ไทยมีความเชี่ยวชาญ เช่น การเกษตร (ปลูกข้าว) การท่องเที่ยว สาธารณสุข ซึ่งรองนายกรัฐมนตรีกล่าวว่าไทยยินดีแลกเปลี่ยนความรู้และประสบการณ์แก่ ปาปัวนิวกินี ในด้านดังกล่าว รวมถึง smart farmer และปรัชญาเศรษฐกิจพอเพียง ของพระบาทสมเด็จพระปรมินทรมหาภูมิพลอดุลยเดช
โอกาสนี้นายกรัฐมนตรีปาปัวนิวกินีเชิญชวนให้นักลงทุนไทยเข้าไปลงทุนเพิ่ม ในสาขาประมง อุตสาหกรรมก๊าซธรรมชาติและเหมืองแร่ ซึ่งเป็นสาขาที่ปาปัวนิวกินีมีศักยภาพ นอกจากนี้ปาปัวนิวกินียังหวังให้มีการเพิ่มเส้นทางเที่ยวบินตรงระหว่างไทย และปาปัวนิวกินี เพื่อเพิ่มการมีปฏิสัมพันธ์ระหว่างกันของทั้งสองประเทศ
รัฐบาลไทย-ข่าวทำเนียบรัฐบาล-มาตรการผ่อนปรนประเภทกิจการและกิจกรรมที่เริ่มไปแล้วเมื่อวันที่ 3 พ.ค. 2563 มีอะไรบ้าง ??
วันเสาร์ที่ 9 พฤษภาคม 2563
มาตรการผ่อนปรนประเภทกิจการและกิจกรรมที่เริ่มไปแล้วเมื่อวันที่ 3 พ.ค. 2563 มีอะไรบ้าง ??
กิจการและกิจกรรมอะไรบ้างนะที่สามารถทําได้ตามมาตรการผ่อนปรนดังกล่าว
รัฐบาลผ่อนปรนกิจการและกิจกรรม ดังนี้
1.ตลาด
2.ร้านจําหน่ายอาหาร
3.กิจการค้าส่ง-ปลีก
4.กีฬาสันทนาการบางประเภท เช่น เทนนิส ยิงปืน ฯลฯ
5.ร้านตัดผม/ร้านเสริมสวย
6.อื่นๆ เช่น ร้านตัดขนสัตว์ ร้านรับฝากเลี้ยงสัตว์
รัฐบาลไทย-ข่าวทำเนียบรัฐบาล-มท. ผุดไอเดียรวมแอปพลิเคชั่นให้บริการของหน่วยงานไว้ในแอปพลิเคชั่นเดียว
วันศุกร์ที่ 10 สิงหาคม 2561
มท. ผุดไอเดียรวมแอปพลิเคชั่นให้บริการของหน่วยงานไว้ในแอปพลิเคชั่นเดียว
มท. ผุดไอเดียรวมแอปพลิเคชั่นให้บริการของหน่วยงานไว้ในแอปพลิเคชั่นเดียว
เมื่อวันที่ 9 สิงหาคม 2561 เวลา 14.00 น. นายบุญธรรม เลิศสุขีเกษม รองปลัดกระทรวงมหาดไทยเป็นประธานการประชุมคณะทํางานขับเคลื่อนมหาดไทย 4.0 ครั้งที่ 3/2561 ณ ห้องประชุมสํานักตรวจราชการและเรื่องราวร้องทุกข์ อาคารดํารงราชานุภาพ กระทรวงมหาดไทย โดยมีผู้แทนหน่วยงาน กรม รัฐวิสาหกิจในสังกัดกระทรวงมหาดไทยเข้าร่วมการประชุม
รองปลัดกระทรวงมหาดไทยได้ชี้แจงว่ากระทรวงมหาดไทยให้ความสําคัญการพัฒนาไปสู่การเป็นมหาดไทย 4.0 ซึ่งขณะนี้ทุกหน่วยงานได้ดําเนินการสํารวจระบบการให้บริการของหน่วยงานผ่านแอปพลิเคชั่น ทั้งระบบในเว็บไซต์และมือถือเพื่อเร่งพัฒนาต่อยอดจัดทําแอปพลิเคชั่นรวมระบบการให้บริการของหน่วยงานในสังกัดกระทรวงมหาดไทยผ่านโมบายแอปพลิเคชั่น ซึ่งคาดว่าจะเปิดตัวแอปพลิเคชั่นรวมระบบการให้บริการของกระทรวงมหาดไทยในระยะแรกเพื่อให้บริการหมายเลขติดต่อหน่วยงาน และการรับเรื่องร้องเรียนจากการให้บริการหน่วยงานในสังกัดกระทรวงมหาดไทย ภายในเดือนกันยายน 2561
ทั้งนี้ ในปัจจุบันหน่วยงาน กรม รัฐวิสาหกิจในสังกัดกระทรวงมหาดไทยได้ดําเนินการสํารวจแอปพลิเคชั่นที่มีอยู่ ซึ่งสามารถใช้งานผ่านระบบมือถือได้จํานวน 17 แอปพลิเคชั่น ได้แก่ ตรวจสอบข้อมูลบัตรแรงงานต่างด้าว และระบบDOPA Plusบริการข้อมูลเบื้องต้นของกรมการปกครอง สืบค้นหมายเลขโทรศัพท์หัวหน้าส่วนราชการกรมที่ดิน(LandFone)และให้บริการค้นหาตําแหน่งรูปแปลงที่ดินด้วยระบบภูมิสารสนเทศทางอินเทอร์เน็ต(LandsMaps)ของกรมที่ดินDPM Reporter การให้บริการข้อมูลสาธารณภัยของกรมป้องกันและบรรเทาสาธารณภัย ระบบตรวจสอบหนังสือราชการของกรมส่งเสริมการปกครองส่วนท้องถิ่นMWA onMobileของการประปานครหลวงPWA 1662และPWA Wallet Applicationของการประปาส่วนภูมิภาคMEA Smart lifeและMEA EVของการไฟฟ้านครหลวงPea Smart Plusของการไฟฟ้าส่วนภูมิภาค ศูนย์ร้องเรียนองค์การตลาดขององค์การตลาดMOI 1567,SPOND,MOI MAILและLine@Mahadthaiของสํานักงานปลัดกระทรวงมหาดไทย
นอกจากนี้ ยังได้เร่งจัดทํา“รหัสกลางมาตรฐานการปกครอง”เพื่อเชื่อมต่อฐานข้อมูลแต่ละหน่วยงานของกระทรวงมหาดไทย และจะพัฒนาเป็นระบบฐานข้อมูลกลางด้านการปกครองและการบริหารราชการแผ่นดินในระดับพื้นที่ ซึ่งจะเป็นประโยชน์สําหรับรัฐบาล หน่วยงานภาครัฐในการนําไปใช้วิเคราะห์สําหรับการบริหารจัดการ และจะให้บริการข้อมูลพื้นฐานแก่หน่วยงานภาครัฐและภาคเอกชนไปใช้ประโยชน์ เช่น ข้อมูลพื้นฐานการปกครองท้องที่ การปกครองท้องถิ่น ข้อมูลโครงสร้างพื้นฐาน เป็นต้นซึ่งกระทรวงมหาดไทยจะนําเสนอข้อมูลในปลายเดือนสิงหาคม 2561 นี้
รัฐบาลไทย-ข่าวทำเนียบรัฐบาล-นายกฯ พร้อมตัดสินใจใช้มาตรการเข้มข้นสูงสุด อาจกระทบประชาชนบ้าง แต่ขอให้อดทนร่วมมือก้าวผ่านวิกฤต
วันศุกร์ที่ 20 มีนาคม 2563
นายกฯ พร้อมตัดสินใจใช้มาตรการเข้มข้นสูงสุด อาจกระทบประชาชนบ้าง แต่ขอให้อดทนร่วมมือก้าวผ่านวิกฤต
นายกรัฐมนตรี พร้อมตัดสินใจใช้มาตรการเข้มข้นสูงสุด อาจกระทบประชาชนบ้าง แต่ขอให้อดทนร่วมมือก้าวผ่านวิกฤต
ศาสตราจารย์นฤมลภิญโญสินวัฒน์โฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรมว.กลาโหมขอใช้เวลาช่วงนี้พิจารณาวางแผนทบทวนแนวทางรับมือกับการแพร่ระบาดของโรคโควิด19หลังจากได้รับฟังความเห็นของผู้ทรงคุณวุฒิทางการแพทย์อย่างรอบด้านและได้ออกมาตรการควบคุมการระบาดในระดับหนึ่งแล้วเช่นปิดสถานที่เสี่ยงต่อการแพร่เชื้อรวมทั้งจะรับฟังข้อเสนอแนะจากทุกฝ่ายจนเห็นชอบร่วมกันและพร้อมประกาศใช้มาตรการเข้มข้นสูงสุดหากถึงเวลาที่เหมาะสมเพื่อควบคุมการแพร่ระบาดของโรคอย่างเด็ดขาดและดูแลทุกชีวิตของพี่น้องประชาชนคนไทยให้ปลอดภัยซึ่งรัฐบาลให้ความสําคัญเหนือสิ่งอื่นใด
อย่างไรก็ตามนายกรัฐมนตรีย้ําว่าทุกอย่างจะดําเนินการอย่างเป็นขั้นเป็นตอนเพื่อให้กระทบต่อประชาชนน้อยที่สุดและทําให้ทุกคนรู้สึกคุ้นเคยและสามารถปรับตัวได้ขอเพียงมีความอดทนต่อความยากลําบากพอเพียงเสียสละคํานึงถึงส่วนรวมและแบ่งปันความสุขความทุกข์ไปด้วยกันเพราะภัยโรคระบาดครั้งนี้เป็น"ภัยของชาติ"ไม่ใช่"ภัยของคนใดคนหนึ่ง"และเวลานี้ไม่ใช่เวลาของการ"เอาชนะทางการเมือง"แต่เป็นเวลา"เอาชนะภัยของชาติ"จึงขอเรียกร้องให้ทุกคนเข้าใจและจับมือกันส่วนเจ้าหน้าที่ทุกหน่วยงานจะต้องทําหน้าที่อย่างเข้มแข็งเต็มกําลังตามอํานาจหน้าที่ที่มีอยู่พร้อมขอบคุณทุกกําลังใจที่มีให้นายกรัฐมนตรีและรัฐบาลเราจะสู้ไปด้วยกัน
..................
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมเป็นเจ้าภาพพระพิธีธรรมสวดพระอภิธรรมพระบรมศพพระบาทสมเด็จพระปรมินทรมหาภูมิพลอดุลยเดช
วันจันทร์ที่ 9 มกราคม 2560
กระทรวงอุตสาหกรรม ร่วมเป็นเจ้าภาพพระพิธีธรรมสวดพระอภิธรรมพระบรมศพพระบาทสมเด็จพระปรมินทรมหาภูมิพลอดุลยเดช
7 มค 60 เวลา 19.00 น. กระทรวงอุตสาหกรรม ร่วมเป็นเจ้าภาพพระพิธีธรรมสวดพระอภิธรรมพระบรมศพพระบาทสมเด็จพระปรมินทรมหาภูมิพลอดุลยเดช
วันนี้ (7 มกราคม 2560) เวลา 19.00 น. นางสาวนิสากร จึงเจริญธรรม รองปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมเป็นเจ้าภาพพระพิธีธรรมสวดพระอภิธรรมพระบรมศพพระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง